สวัสดีค่ะ คือช่วงนี้มีอาการปวดหัว มึนหัว ทุกวันเลยไม่ว่าจะออกจากบ้านหรือพักผ่อนอยู่บ้านหรือทำอะไรก็เป็นแทบทุกเวลา เวลาลุกเดินก็จะเซบ้างนิดนึง แล้วพอช่วงหลังๆก็อ่านหนังสือบ่อยแต่ก็มีพักบ้าง บวกกับมีเรื่องที่จะต้องคิดบ้างนิดหน่อย แล้วก็ไม่มีอาการไข้เลยสักนิด อาการแบบนี้มันเป็นอะไรมั้ยคะ แล้วจะต้องทำไงถึงจะดีขึ้นบ้าง
สวัสดีค่ะ อาการปวดมึนที่ศีรษะดังกล่าวมานั้น อาจจะเกิดจากปวดจากการที่กล้ามเนื้อรอบๆศีรษะมีการตึงตัวมากจนเกินไปจากการใช้งานมากๆระหว่างวัน ความเครียดก็อาจกระตุ้นให้มีอาการมากขึ้นได้ค่ะ สาเหตุอื่นๆเช่น ปวดไมเกรน ซึ่งมักจะปวดหัวมากๆข้างเดียว มีตาพร่า คลื่นไส้ มักพบในเพศหญิง หรือมึนศีรษะจากการพักผ่อนต่อวันไม่เพียงพอ การมีน้ำในหูไม่เท่ากัน ความดันต่ำขณะเปลี่ยนท่าจากนั่งหรือนอนขึ้นมาเป็นยืน การมีน้ำตาลต่ำเกินไปในเลือด เป็นต้นเบื้องต้นควรลองพักการใช้งานและพักผ่อนให้เพียงพอ 8-10 ชั่วโมงต่อวัน หากิจกรรมที่ชอบทำเพื่อผ่อนคลายความเครียด รับประทานยาแก้ปวดได้หากมีอาการเป็นมากและควรไปพบแพทย์หากกินยาหรือพักผ่อนเต็มที่แล้ว อาการยังไม่ทุเลา ปวดมากขึ้นเรื่อยๆ จนใช้ชีวิตประจำวันไม่ได้ หรือรบกวนการนอน มีอาการบ้านหมุน เดินเซ หรือกล้ามเนื้ออ่อนแรงร่วมด้วย